聖俞惠宣州筆戲書
作者：歐陽修
朝代：宋

paragraphs: 聖俞宣城人，能使紫毫筆。
宣人諸葛高，世業守不失。
緊心縛長毫，三副頗精密。
硬軟適人手，百管不差一。
京師諸筆工，牌榜自稱述。
纍纍相國東，比若衣縫蝨。
或柔多虛尖，或硬不可屈。
但能裝管榻，有表曾無實。
價高仍費錢，用不過數日。
豈如宣城毫，耐久仍可乞。